Urbodomo de Rennes

La **urbodomo aŭ urbopalaco de Rennes**, ( 'mairie de Rennes' aŭ 'hôtel de ville de Rennes'), estas la konstruaĵo kie laboras la administracio de la urbo kaj kie kunvenas la elektitaj urbaj konsilianoj.

La urbodomo de Rennes estis konstruata de 1734 ĝis 1743 de Jacques V Gabriel sekve de la granda incendio de Rennes en 1720 kaj la scienca fakultato de 1840 ĝis la inaŭguro de la universitata palaco en 1855.

Ĝi estis ege rearanĝita de Emmanuel Le Ray dum la unua mandato de Jean Janvier ; kiu okaze de sia ekestrado konsideris ĝin « maldigna de ĉefurbo, eĉ de multe malpli grava urbo ol Rennes ». Grandega ŝtuparo estis konstruita en la suda pavilono kaj internaj aranĝoj estis faritaj por pliuzebligi la ĉambrojn.

Plej multaj urbaj servoj loĝas tie. Ĝi konsistas el du klasikaj konstruaĵoj ligitaj per kvaroncirkla malpli dika parto, kun horloĝturo malantaŭe. En la norda pavilono estas la "Panteono de Rennes", kiu estas la ĉambro memore al la mortintoj de la milito 14-18 ; ĝia konstruo estis decidita sub la estrado de Janvier ekde la 18-a de Novembro 1918. La suda pavilono enhavas belegan vestiblon en formo de portiko kun kolonoj el rozkolora marmoro.

La konstruaĵo estis klasita 'Monumento Historia' por la unua fojo en 1922, iniciatita de Jean Janvier. Tiu decido pri la klasado de la fasadoj estis nuligita. La tuta monumento estis registrita per decido la , poste du decidoj pri klasado okazis en la  kaj en la .

## Niĉo 
Centre de la konstruaĵo, sub la horloĝturo troviĝas niĉo. Ĝi origine enhavis statuon de la franca reĝo Ludoviko la Dekkvina, sed ĝi estis detruita dum la revolucio. Ĝi estis anstataŭigita per grupo de skulptaĵoj de Jean Boucher montrante la unuiĝon de Bretonio al Francio kun Anna de Bretonio surgenua antaŭ ino, kiu estis alegorio de Francio. Tiu « monumento de la nacia honto » laŭ Breiz Atao estis detruita en 1932 okaze de la festoj por la 400-a datreveno de la unuiĝo de Bretonio al Francio. La atenco estis postulata de nekonata grupo nomata *Gwenn ha Du*. La monumento neniam estis restaŭrita.
[eta|La konstruaĵo komence de la 20-a jc. Videblas la tramlinio kaj la statuo de la [Unuiĝo de Bretonio al Francio.]]

### Situo 
Ĝi situas sur la placo de la urbodomo fronte al la operejo de Rennes.

La plej proksima metrostacio estas  

## Administracio 
## Vidoj pri la urbodomo 

Dosiero:Mairie de Rennes - plafond grand salon.jpg|Plafono de la honorsalono.
Dosiero:Mairie de Rennes - blason Saint-Malo.jpg|Blazono de Saint-Malo en la honorsalono.
Dosiero:Mairie de Rennes - blason Montfort.jpg|Blazono de Montfort-sur-Meu en la honorsalono.
Dosiero:Mairie de Rennes - petit salon cheminée.jpg|Kameno kaj spegulo en la saloneto.
Dosiero:Mairie de Rennes - petit salon blason.jpg|Blazono de la urbo en la saloneto. La datoj sur ĝi indikas la daton de la konstruado (1730) kaj la daton de la renovigo farita de Emmanuel Le Ray (1912).
Dosiero:Mairie de Rennes - cadran solaire.jpg|Sunhorloĝo sur la fasado.
Dosiero:Mairie de Rennes - niche.jpg|La malplena niĉo de la urbodomo.

## Notoj kaj referencoj 
### Eksteraj ligiloj 
* oficiala retpaĝo de la urbo Rennes 

Kategorio:Monumentoj historiaj de Rennes
Rennes
Kategorio:Monumentoj registritaj historiaj en 1940
Kategorio:Monumentoj klasitaj historiaj en 1962
Kategorio:Monumentoj klasitaj historiaj en 1963
Rennes